39. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 453 της 15/16 Σεπτ. 1988 (ΦΕΚ Α΄ 206) Σύσταση Γενικής Γραμματείας Διεθνών Οικονομικών Σχέσεων στο Υπουργείο Εθνικής Οικονομίας. Έχοντας υπόψη: 1.Τις διατάξεις των άρθρ. 26 παρ. 1, 27 παρ. 3 και 30 παρ. 9 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/τ.Α΄/26.7.1985). Σελ. 276,524 Τεύχος Ι-10-3 Σελ. 116 2.Τη γνωμοδότηση του Συμβουλίου της Επικρατείας με αριθ. 623/1988 μετά από πρόταση του Πρωθυπουργού και του Υπουργού Εθνικής Οικονομίας, αποφασίζουμε: Άρθρ.1.-Στο Υπουργείο Εθνικής Οικονομίας συνιστάται Γενική Γραμματεία Διεθνών Οικονομικών Σχέσεων, ως αυτοτελής δημόσια υπηρεσία με τις ακόλουθες αρμοδιότητες: α)Τις αρμοδιότητες της Διεύθυνσης Β΄ Ειδικών Χρηματοδοτήσεων και Τεχνικής Συνεργασίας, της Διεύθυνσης Γ΄ Διακρατικών Οικονομικών Σχέσεων και της Διεύθυνσης Δ΄ Τεχνικής Βοηθείας, που αναφέρονται στα άρθρ. 14, 15 και 16 του Π.Δ. 816/1977 «περί Οργανισμού του Υπουργείου Συντονισμού» (ΦΕΚ 261 Α΄). β)Τις αρμοδιότητες της Διεύθυνσης Νομικών θεμάτων ΕΟΚ που αναφέρεται στο άρθρ 9 του Π.Δ. 1147/1980 «περί αναδιαρθρώσεως των υπαγομένων εις την Γεν. Διεύθυνσιν Ευρωπαϊκών Υποθέσεων του Υπουργείου Συντονισμού Υπηρεσιών ως και της μεταξύ τούτων κατανομής των αρμοδιοτήτων αυτών» (ΦΕΚ 292 Α΄), και γ)Τις αρμοδιότητες της Διεύθυνσης Κοινοτικών Υποθέσεων που αναφέρεται στη ΔΚ 11982/16.4.1983 κοινή απόφαση των Υπουργών Εθνικής Οικονομίας και Προεδρίας της Κυβέρνησης «Συγχώνευση Οργανικών Μονάδων» (ΦΕΚ 254 Β΄). Άρθρ.2.-Συνιστώνται στη Γενική Γραμματεία Διεθνών Οικονομικών Σχέσεων (ΔΟΣ) α)μια θέση μετακλητού Γενικού Γραμματέα με βαθμό 1ο της κατηγορίας ειδικών θέσεων και β)τρεις θέσεις διοικητικών υπαλλήλων στο γραφείο του Γενικού Γραμματέα. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 24.Γ.αα.38-39 Υπουργείο Εθνικής Οικονομίας και Οικονομικών 